Diari Oficial de la Generalitat Valenciana


Sumari del DOGV 9941, del 20-09-2024 (2024/9472)

EXTRACTE de la Resolució de 14 de septiembre de 2024, de la presidenta de Turisme Comunitat Valenciana, per la qual es convoquen les ajudes del programa «Viatja+65 Comunitat Valenciana» 2024 per a incentivar la demanda de servicis turístics en temporada baixa.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9472

CVE
:   LRFN-A-3347-2032

Data del document
:   14-09-2024

Organisme emissor
:   Turisme Comunitat Valenciana

Tipus de document
:   Extracte

Anàlisi jurídica

 Descriptors 

:   * ajuda pública
    * turisme
    * administració local

BDNS (Identif.): 785549

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/785549>

*Primer. Persones beneficiàries*

Podran ser persones beneficiàries d’estes ajudes les persones físiques majors de 65 anys que estiguen al corrent de les seues obligacions tributàries i davant la Seguretat Social, que es troben empadronades en un municipi de la Comunitat Valenciana i, a més, sol·liciten la inscripció en el programa i formalitzen la seua reserva pels servicis turístics objecte de l’ajuda dins del termini de deu dies hàbils a partir de l’endemà de la comunicació del codi promocional del programa, enviada a l’adreça de correu electrònic indicada a este efecte per la persona sol·licitant o el seu representant.

Cada persona física únicament podrà ser beneficiària d’una ajuda dins del període de vigència del programa.

La persona beneficiària d’una ajuda haurà de complir els requisits d’accés al programa, des de la presentació de la sol·licitud d’inscripció en aquest fins al moment de l’abonament material per Turisme Comunitat Valenciana de l’ajuda atorgada.

La persona beneficiària podrà viatjar acompanyada per una persona, amb qui es podrà allotjar en habitació doble.

*Segon. Objecte*

L’objectiu d’esta resolució és la convocatòria de concessió de les ajudes del programa «Viatja+65 Comunitat Valenciana» 2024.

El programa consisteix en incentius a la demanda interna, a persones majors de 65 anys residents a la Comunitat Valenciana, de servicis turístics prestats en períodes de temporada baixa, i buscar amb això fer front a un problema estructural del sector com és l’estacionalitat.

*Tercer. Bases reguladores*

Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al turisme de la Comunitat Valenciana (DOGV 8014. 04.04.2017), decret modificat pel Decret 6/2023, de 26 d’abril, de 2023, del president de la Generalitat (DOGV 9588, 04.05.2023)

*Quart. Quantia*

L’import global màxim de les ajudes a concedir derivades d’esta resolució ascendix a 1.100.000,00 euros.

*Cinqué. Termini de presentació de sol·licituds*

S’establix un únic termini ininterromput d’inscripció, que s’inicia a les 09.00 hores del 23 de setembre de 2024 i conclou a les 23:59 hores del 27 de novembre de 2024.

  

València, 14 de setembre de 2024

Nuria Montes de Diego

Presidenta